Elán (skupina)

**Elán** je slovenská pop rocková skupina, ktorú v Bratislave v roku 1968 založili vtedajší spolužiaci zo základnej školy spevák Jožo Ráž, klávesák Vašo Patejdl, gitarista Juraj Farkaš a bubeník Zdeno Baláž.

## História

### Roky 1968 – 1980: začiatky
Elán spočiatku fungoval ako viac menej voľná formácia, s ktorou spolupracovali aj ďalší hudobníci. Hrávali v stredoškolských a vysokoškolských kluboch v Bratislave, neskôr v zahraničí: v Tunise, Bulharsku, Holandsku a Švédsku. Hrávali hlavne coververzie zahraničných interprétov. 

Koncom 70. rokov sa už aktívnejšie venovali pôvodnej tvorbe. Niektoré prvé skladby si textovali sami, no jedným z prvých externých textárov kapely Elán bol Pavol Jursa, ktorý sa od roku 1973 poznal s Jožom Rážom. Bolo to v dobe kedy Jursa popri štúdiu na Vysokej škole ekonomickej chodil tancovať do súboru Lúčnica. Jeho tanečnou partnerkou bola vtedy dcéra umeleckého šéfa súboru, Štefana Nosáľa, Barbora, ktorá sa neskôr stala Rážovou manželkou. 

Prvé známe pôvodné skladby skupiny Elán boli „Semafór“, „Dám ti všetko čo mám“, „Ponúkam“, či úspešný pokus Vaša Patejdla skladba s názvom „Bláznivé hry“ s ktorou kapela vystúpila na Bratislavskej lýre v roku 1979. Vašo Patejdl vtedy získal cenu za najlepší aranžmán.

Do povedomia širšej verejnosti sa skupina dostala v roku 1980 po tom ako na Bratislavskej lýre získala strieborné ocenenie s piesňou „Kaskadér“.

### Roky 1981 – 1985: od ''Ôsmeho svetadielu'' po ''Hodinu slovenčiny''
Debutovým albumom bol *[[Ôsmy svetadiel]]* z roku 1981, po ňom nasledovali albumy *[[Nie sme zlí]]*, *[[Elán 3]]*, *[[Hodina slovenčiny]]*. Skladby z tohto obdobia ako „Tuláci v podchodoch“, „Človečina“, „Stužková“, „Zaľúbil sa chlapec“, či „Kráľovná bielych tenisiek“ patria stále do repertoáru nielen koncertov skupiny Elán, ale aj repertoáru hudobníkov na rôznych príležitostných spoločenských podujatí na Slovensku. V priebehu 80. rokov kapela zaujala publikum hlavne svojou pôvodnou slovenskou tvorbou. Významnou zmenou v jej histórii bol príchod Jána Baláža zo skupiny Modus a spolupráca na koncipovaných štúdiových albumoch s textármi ako boli Boris Filan, či Ľuboš Zeman, ale aj výtvarným spracovaním vizualizácie albumov a hudobných projektov, vrátane loga skupiny, známeho Bubáka s vyplazeným jazykom od Alana Lesyka. 

### Roky 1985 – 1989: od ''Detektívky'' po projekt ''Rabaka''
V druhej polovici 80. rokov (1985) od skupiny odchádzajú Zdeno Baláž, Vašo Patejdl a Juraj Farkaš. Ján Baláž spolu s Jožom Rážom doplnili zostavu skupiny bubeníkom Gabrielom Szabóom a klávesistom Martinom Karvašom. Táto zostava začala druhú etapu pôsobenia kapely od roku 1986. Skupina Elán vydáva štúdiové hudobné projekty, ktoré vyšli na albumoch *[[Detektívka (album)|Detektívka]]*, *[[Nebezpečný náklad (album)|Nebezpečný náklad]] *(so sériou videoklipov), či *[[Rabaka (album)|Rabaka]]*, ku ktorému bol nakrútený rovnomenný film na scenári ktorého sa s Borisom Filanom podieľal aj režisér Dušan Rapoš. 

Z tohto obdobia pochádzajú hity skupiny ako „Tanečnice z Lúčnice“, „Detektívka“, „Ver mi“, „Nebezpečný náklad“, v roku 1988 boli mimo oficiálnych albumov vydané na jednom singli skladby „Smrtka na Pražskom orloji“ a „Dresy“. Jožo Ráž naspieval s Petrom Nagyom skladbu „Psi sa bránia útokom“, z projektu *Rabaka* vzišli skladby ako „Od Tatier k Dunaju“, „Van Goghovo ucho“, či „Čaba neblázni“. Koncom roku 1989 zo skupiny odišli Szabó s Karvašom.

### 90. roky: návraty, zmeny v kapele...
Začiatkom 90. rokov sa skupina obnovuje v zložení Jožo Ráž, Ján Baláž, Peter Farnbauer, Ľubomír Horňák a Juraj Kuchárek. Táto zostava nahrala albumy *[[Netvor z čiernej hviezdy Q7A]]* a niekoľko reedícií svojich hitov pod názvom Legenda. Z tohoto obdobia pochádzajú hity ako sú „Bosorka“, „Sestrička z Kramárov“, „Hostia z inej planéty“, „Pištoľ“, „Modlitba pre dva hlasy“, „Amnestia na neveru“. V roku 1996 sa do kapely vracia Vašo Patejdl a skupina ohlasuje nahrávanie nového albumu, ktorý vychádza pod názvom *[[Hodina pravdy (album)|Hodina pravdy]]* („Anna Mária“, „Odkazovač“, „Hey, hey zlato“). Dňa 20. júna 1999 o 10 hodine večer mal Jožo Ráž v Bratislave ťažkú nehodu. Na svojej terénnej motorke Yamaha prechádzal po hlavnej ceste na nábreží Dunaja, kde sa zrazil s vozidlom Opel Vectra Caravan, ktorý šoféroval nemecký štátny občan. Po tejto nehode zostal Jožo Ráž v kritickom stave na dva mesiace  v Nemocnici na Kramároch v kóme.

### Po roku 2000
Po motocyklovej havárii Joža Ráža boli v rokoch 2002 a 2003 vydané ďalšie dva komerčne úspešné albumy *[[Elán 3000]] a *Tretie oko*.* Na jeseň 2010 bol po dlhých siedmich rokoch vydaný ďalší štúdiový album *[[Anjelska daň|Anjelská daň]]*. V októbri 2014 bol po podpise zmluvy s hudobným vydavateľstvom Warner Music vydaný nový štúdiový album *[[Živých nás nedostanú]]*. Pri príležitosti osláv 50. výročia od založenia skupiny vyšiel v roku 2019 vo vydavateľstve Warner Music ďalší nový štúdiový album *[[Najvyšší čas (2019)|Najvyšší čas]]*

Elán aj v rámci československej hudobnej scény vyprodukoval viacero hitov a má za sebou niekoľko ocenení aj vo verejných anketách popularity, ako sú umiestnenia v ročníkoch československej, či neskôr len slovenskej ankety Slávik. Značka Elán patrí medzi tie, ktoré dodnes dokážu vypredať v Česku a na Slovensku aj najväčšie koncertné pódiá. Na koncerte na pražskej Letnej bolo v publiku viac ako 100000 ľudí. Dňa 21. septembra 2007 skupina odohrala koncert v prenajatej hale newyorskej Carnegie Hall.

Skupina Elán v roku 2018 ohlásila koniec koncertnej činnosti a pri príležitosti 50. výročia od svojho založenia odohrala posledné koncertné turné, avšak nevylúčila, že sa výnimočne môže na pódia vrátiť. Takáto situácia nastala v roku 2024 keď sa ohlásila dvojica koncertov v Prahe a Bratislave, ktorá mala byť oslavou sedemdesiatín Joža Ráža a Vaša Patejdla.

Dňa 19. augusta 2023 Vašo Patejdl zomrel.

## Členovia skupiny
### Súčasní členovia
* Jožo Ráž – basgitara, spev (1968-súčasnosť)
* Ján Baláž – sólová gitara, spev (1981súčasnosť)
* Peter Farnbauer – gitara, klávesy, basgitara (1990súčasnosť)
* Ľubo Horňák – klávesy (1991súčasnosť)
* Štefan Bugala – bicie (2016súčasnosť)
* Pavol Bartovic – klávesy (2024súčasnosť)

### Bývalí členovia
* Vašo Patejdl – klávesy, spev (19681985); (19962023)
* Juraj Farkaš – sólová gitara, spev, husle (19681985)
* Zdeno Baláž – bicie (19681985)
* Juraj Fábry – klavír (19681969)
* Boris Kopčák – trombón, vokály, husle (19751978)
* Jozef Tekeľ – saxofóny, vokály, husle, flauta (19751979)
* Fero Turák – tp., voc., vl., keyb. (19751980), (turné 19901991)
* Peter Šišma – trúbka (19771979)
* Martin Karvaš – klávesy (19851989)
* Gabo Szabó – bicie (19851989)
* Juraj Kuchárek – bicie (19912001), (20022003), (20042007)
* Marcel Buntaj – bicie (2003)
* Henry Tóth – gitara (20032013)
* Boris Brna – bicie (20082016)

### Spoluúčinkujúci v projektoch
* František Poul – trombón, flauta (19731979)
* Peter Kollárik – trúbka (19731975)
* Júlia Feketeová – spev, flauta, perkusie (1975)
* Dalibor Moyzes – perkusie (19771979)
* Pavol Duga – trúbka (1977 – 1979)
* Marián Broušek – trombón (19771979)
* Milan Jendruch – saxofóny, klarinet (19771979)
* Ľubomír Stankovský – bicie (1985, turné 2001)
* Anton Jaro – basová gitara (1986, 1988, 1989)
* Viktor Hidvéghy – basová gitara (turné 19901991, 1994, 1998)
* Július Petrus – bicie (turné 19901991)
* Vladimír Jánoš – gitara (turné 19901991)
* Fero Oláh – klávesy, spev (turné 19901991)
* Juraj Burian – akustická gitara (1998, 2002)
* Anton Benedek – perkusie (20042005)
* Richard Šimurka – saxofón, flauta (20142019)
* Martin Haas – trombón (20142019)
* Samo Šimek – trúbka (20142019)
* Marián Svetlík – husle (2018 – 2019)
* Juraj Madari – viola (2018 – 2019)
* Petra Pálková – husle (2018 – 2019)
* Júlia Mušáková – husle (2018 – 2019)

### Časová os

## Diskografia

Skupina Elán vydala pätnásť štúdiových albumov. Anglické coververzie ich piesní vyšli na piatich albumoch. Kapela vydala viacero kompilačných albumov, niektoré v sériách. Za predaj získal Elán neuveriteľných 25 platinových platní.
; Štúdiové albumy skupiny Elán
* 1981 *[[Ôsmy svetadiel]]*
* 1982 *[[Nie sme zlí]]*
* 1983 *[[Elán 3]]*
* 1985 *[[Hodina slovenčiny]]
* [[1986]] *Detektívka*
* [[1988]] *Nebezpečný náklad*
* [[1989]] *Rabaka*
* [[1991]] *Netvor z čiernej hviezdy Q7A*
* [[1994]] *Hodina angličtiny*
* [[1997]] *Hodina pravdy*
* [[2002]] *Elán 3000*
* [[2003]] *Tretie oko*
* [[2010]] *Anjelska daň*
* [[2014]] *Živých nás nedostanú*
* [[2019]] *Najvyšší čas*

== Piesne ==


=== Najznámejšie hity ===
* „Voda, čo ma drží nad vodou“
* „Nie sme zlí“
* „Zaľúbil sa chlapec“
* „Čaba neblázni“
* „Tanečnice z Lúčnice“
* „Kráľovná bielych tenisiek“
* „Neviem byť sám“
* „Čakám ťa, láska“
* „Vymyslená“
* „Láska moja“
* „Od Tatier k Dunaju“
* „Stužková“
* „Kočka“
* „Amnestia na neveru“
* „Ulica“
* „Kaskadér“
* „Fero“
* „Sestrička z Kramárov“
* „Bosorka“
* „Človečina“

== Literatúra (výber) ==
* Milan Tesař: *Elán Rock na život a na smrt*, Champagne Avantgarde, [[1992]],ISBN 80-7150-053-4
* *Elán komplet*, SLOVAKIA GT Music, [[1998]]
* *Elán komplet*, SLOVAKIA GT Music, [[1999]]
* Ingrid Mareková: *Posledné tri hodiny Elánu, alebo legenda pokračuje*, Slovakia GT Music, [[2000]]
* Marcela Titzlová: *Jožo Ráž Návrat z neba*, Rybka Publisher, [[2000]], ISBN 80-86182-12-6, ISBN 978-80-86182-12-4
* *Elán komplet*, SLOVAKIA GT Music, [[2001]]
* Marcela Titzlová: *Elán Unplugged, Carnegie Hall, New York*, MC production s.r.o., [[2007]], (kniha + CD)
* *Elán komplet 4*, SLOVAKIA GT Music, [[2009]], spevník 
* Dana Čermáková: *Jožo Ráž Můj příběh'', Imagination of People, 2014, ISBN 978-80-87685-25-9

## Referencie
 

## Pozri aj
* Bratislavská lýra

## Iné projekty

## Externé odkazy
* Oficiálna stránka 
* ELÁN rock na Facebooku
* ELÁN rock na Instagrame


Kategória:Slovenské rockové hudobné skupiny
Kategória:Hudobné skupiny z 1968
Kategória:Slovenské poprockové hudobné skupiny
Kategória:Účastníci Veľkej ceny Eurovízie